Մի՛ հավատացեք, երբ ձեզ փորձում են հավատացնել,որ բոլորը նայում են պոռնոգրաֆիա, որ բոլորը սկսում են սեռական կյանք ամուսնությունից առաջ, որ կուսությունը հնացած եւ ոչ պետքական հասկացողություն է: Ահա արդեն 10 տարուց ավելի ԱՄՆ-ում գոյություն ունի շարժում՝ «Իսկական սերը սպասում է» նշանաբանով, որին անդամակցում են հազարավոր երիտասարդներ: Շարժումը կայծակնային արագությամբ տարածվեց շատ երկրներում, այդ թվում նաեւ Լեհաստանում, որտեղ ստացավ «Մաքուր սրտերի շարժում» անվանումը: Եթե դու քեզ միայնակ ես զգում ձգտման մեջ՝ մարմինդ պահպանելու կուսության մեջ մինչեւ ամուսնական գիշեր միացիր մեզ: Մենք շատ ենք եւ աղոթում ենք մեկս մյուսիս համար: Դա օգնում է մեզ դիմադրել անառակությանը: Իսկական, մաքուր սերը մեզ ստիպում է, որպեսզի մենք սովորենք պահպանել ամուսնական հավատարմությունը ամուսնությունից առաջ, որպեսզի հետո սրտի մաքրությամբ եւ բանականությամբ կառուցենք ամուսնական երջանկություն` Աստծո Խոսքի եւ Պատվիրանների հիմքի վրա: